Καζίμιρ Γ΄ ο Μέγας

Ο Καζιμίρ Γ΄ ο μέγας, πολων. Kazimierz III Wielki (30 Απριλίου 1310 - 5 Νοεμβρίου 1370)  από τον Οίκος των Πιαστ ήταν βασιλιάς της Πολωνίας (1333-70), ο τελευταίος των Πιαστ.

Βιογραφία
Ήταν γιος τού Βλάντισλαφ Α΄ τού βραχύ και της Γιαντβίγκα των Πιαστ, κόρης τού Μπολέσλαφ τού Ευσεβούς δούκα της Μεγάλης Πολωνίας & της Γαλικίας.

Κληρονόμησε ένα βασίλειο εξασθενημένο από πολέμους και το έκανε ευημερεύον και πλούσιο. Αναμόρφωσε τον Πολωνικό στρατό και διπλασίασε την έκταση τού βασιλείου. Μεταρρύθμισε το δικαστικό σύστημα και εισήγαγε Νομικό Κώδικα, αποκτώντας τον τίτλο τού "Ιουστινιανού της Πολωνίας". Οικοδόμησε εκτεταμένα και ίδρυσε το Πανεπιστήμιο της Κρακοβίας, το παλαιότερο στη χώρα. Επικύρωσε προνόμια και προστασίες, που είχαν δοθεί προηγουμένως στους Εβραίους και τους ενθάρρυνε να εγκατασταθούν στην Πολωνία σε μεγάλους αριθμούς.

Ο Καζιμίρ δεν άφησε νόμιμο γιο για το θρόνο, αλλά είχε μόνο κόρες. Όταν κυνηγούσε το 1370, τραυματίστηκε και απεβίωσε· τον διαδέχθηκε ο ανιψιός του Λουδοβίκος Α΄ της Ουγγαρίας, στο πρόσωπο τού οποίου ενώθηκε η Πολωνία με την Ουγγαρία.

Οικογένεια
Νυμφεύτηκε πρώτα την (Αλντόνα) Άννα των Γκεντιμινιδών, κόρη τού Γκεντιμίνας μεγάλου δούκα της Λιθουανίας και είχε τέκνα:
 Ελισάβετ π. 1326-1361, παντρεύτηκε τον Μπόγκισλαβ Ε΄ δούκα της Πομερανίας.
 Κουνιγκούντα 1334-1357, παντρεύτηκε τον Λουδοβίκο Β΄ των Βίττελσμπαχ, εκλέκτορα τού Βρανδεμβούργου.

Το 1339 η Αλντόνα απεβίωσε και ο Καζιμίρ Γ΄ έκανε δεύτερο γάμο το 1341 με την Αδελαΐδα, κόρη τού Ερρίκου Β΄ λαντγκράβου της Έσσης. Στο τέλος ζούσαν χωριστά και ο Καζιμίρ Γ΄ ανακήρυξε ότι τη διαζεύχθηκε, το 1356.

Έκανε τρίτο, μυστικό γάμο με την ερωμένη του Χριστίνα Ροκιτσάνα, χήρα πλούσιου εμπόρου, κυρία επί των τιμών στη Βοημία. Όταν ο γάμος έγινε γνωστός, η Αδελαΐδα αποκάλεσε τον Καζιμίρ Γ΄ δίγαμο και επέστρεψε στην Έσση. Παρά τις διαμαρτυρίες τού πάπα Ιννοκεντίου ΣΤ΄, ο Καζιμίρ Γ΄ συνέχισε να ζει με τη Χριστίνα. Δεν απέκτησαν τέκνα και ο Καζιμίρ Γ΄ δήλωσε, ότι τη διαζεύχθηκε το 1363/4.

Περί το 1365 ο Καζιμίρ Γ΄ έκανε τέταρτο γάμο με τη Χέντβιγκ των Πιαστ, κόρη τού Ερρίκου Ε΄ δούκα τού Ζάγκαν & Γκλόγκουφ και είχε τέκνα:
 Άννα 1366-1422, παντρεύτηκε πρώτα τον Γουλιέλμο τού Τσέλε και έπειτα τον Ούλριχ δούκα τού Τεκ. Η κόρη της:
 Άννα τού Τσέλιε π. 1381-1416, παντρεύτηκε τον Βλαδίσλαο Β΄ των Γιαγκελλόνων της Πολωνίας.

Επειδή η Αδελαΐδα (και πιθανώς και η Χριστίνα) ζούσε ακόμη, ο Καζιμίρ Γ΄ λογιζόταν δίγαμος: ο γάμος δεν εθεωρείτο νόμιμος και τα τέκνα εθεωρούντο νόθα. Ο Καζιμίρ Γ΄ κατάφερε να τα νομιμοποιήσει από τον πάπα.

Πέμπτη γυναίκα ήταν η Εστέρκα, θρυλικής ομορφιάς, έξυπνη και έπαιξε σημαντικό ρόλο στη ζωή τού Καζιμίρ Γ΄. Ήταν σύμβουλός του και τον υποστήριξε στις πρωτοβουλίες του, όπως στην οικοδόμηση λιθίνων πόλεων, την ανεκτικότητα σε αντιπροσώπους άλλων θρησκευμάτων (όπως των Εβραίων), το ελεύθερο εμπόριο και την αρωγή της πολιτιστικής ανάπτυξης. Είχαν απογόνους:
 (νόθος) Πέλκο.
 (νόθος) Νεμίρ. Απόγονοί τους είναι ο ευγενής Οίκος των Ρουντανόβσκι στην Πολωνία.

Πηγές
 Halina Lerski (1996). "Casimir III the Great". Historical Dictionary of Poland, 966–1945. ABC-CLIO Press. pp. 249–250. ISBN 0313034567. Retrieved 8 September 2012.

 Παραπομπές 

Κατηγορία:Οίκος των Πιαστ
Κατηγορία:Ενταφιασμοί στον Καθεδρικό Ναό της Κρακοβίας